Oblasć Žytomyr

Oblasć Žytomyr abo Žytomyrska oblasć () je oblasć na sewjeru Ukrainy, zapadnje Kijewa we Wuchodoeuropskej nižinje. Stolica a zdobom najwjetše město je Žytomyr. Oblasć ma něhdźe 1,3 miliony wobydlerjow na přestrjeni wot nimale 30.000 kwadratnych kilometrow a je tuž chětro rědko wobsydlena a po přestrjeni pjata najwjetša ukrainska oblasć.

 Geografija 
W Pripjatskich bahnach na sewjeru mjezuje Žytomyrska oblasć z Běłoruskej. Susodne oblasće su Kijewska na wuchodźe, Winnycja na juhu, Chmelnyckyj na juhozapadźe a Riwne na zapadźe. Město Žytomyr nadeńdźe so w južnym dźělu oblasće.

Najwjetše rěki na teritoriju oblasće su Sluč na zapadźe, Už na sewjeru a Teteriw, kotryž ćeče přez Žytomyr, na juhowuchodźe.

 Zarjadnistwo 
Žytomyrska oblasć wobsteji z 23 rajonow a pjeć městow, kotrež podsteja bjezposrědnje zarjadnistwu oblasće. To su města:

 Berdyčiw (Бердичів)
 Korosteń (Коростень)
 Malyn (Малин) 
 Zwjahel (Звягель)
 Žytomyr (Житомир)

 Stawizny 
Oblasć nadeńdźe so zdźěla we wuchodnym dźělu historiskeje Wołyńskeje.

 Wobydlerstwo 
Podźěl ukrainskorěčnych wobydlerjow je wjetši hač 90 procentow. Hač do holocausta měješe region tež sylne židowske wobydlerstwo, kotrež wučinješe w někotrych městach wjetšinu. Nimo toho ma oblasć poměrnje wulku pólsku mjeńšinu.

 +
 narodnosć
 wobydlerjo
 1989 (%)
 2001 (%)
 změna (%)http://2001.ukrcensus.gov.ua/eng/results/general/nationality/Zhytomyr/
  Ukrainjenjo
 1.255.000
 84,9
 90,3
  −3,9 %
  Rusojo
 68.900
 7,9
 5,0
  −43,3 %
  Polacy
 49.000
 4,5
 3,5
  −29,3 %
  Běłorusojo
 4.900
 0,5
 0,4
  −41,1 %
  Židojo
 2.600 
 1,4
 0,2
  −87,6 %
  Moldawčenjo
 1.400
 0,1
 0,1
  +8,6 %
  Němcy
 1.000
 0,1
 0,1
  +8,6 %


 +
 maćeršćina
 2001 (%)http://2001.ukrcensus.gov.ua/eng/results/general/language/Zhytomyr/
  ukrainšćina
 90,3
  druha
 9,7


 Žórła 

 Wotkaz 

!
Žytomyr